# Kua huri ko Te Toi Mahana te kaiwhakareti nāianei

# (Kaiwhakarato Whare Noho Hapori)

# Puka Whakamārama Mā te Kainoho (Hūrae 2023)

Mai i te 1 o Ākuhata 2023 ko Te Toi Mahana, te Kaiwhakarato Whare Noho Hapori hou, tō kairetiwhare. Anei ētahi mōhiohio hira mō tēnei huringa.

**Ka rerekē taku whakaaetanga retihanga?**

Kāo. Ka whakawhiti tō whakaaetanga retihanga mai i Te Kaunihera o Pōneke ki a Te Toi Mahana. Ka rite tonu tō utu rēti me ō whakaritenga rēti hoki. Ka tuhi atu mātau ki a koe ā te marama o Hūrae, ki te whakaū ā-ture i tēnei. Kāore koe e mate ki te waitohu i tētahi whakaaetanga retihanga hou. Kei te pai noa iho tō retihanga.

**Ka utu au i taku rēti ki a wai i muri i te 1 o Ākuhata?**

I muri i te 1 o Ākuhata me utu koe i tō rēti ki Te Toi Mahana. Me whakahou koe i te pūtea pēke e utu ai koe i tō rēti. Me utu ngā rēti i muri i te 1 o Ākuhata ki te:

Pēke a Te Toi Mahana: **01 - 1839 - 0947157 - 02**

**Ka ahatia aku monihere retihanga?**

Ka whakawhitia tō monihere mai i City Housing ki Te Toi Mahana. Kāore he mahi atu anō māu. Ka puritia tonutia ngā monihere katoa e Ngā Ratonga Retihanga (Tenancy Services).

**Ka whakapikihia ngā rēti?**

Ka noho tonu te rāhui i te whakapiki rēti tae noa ki te Hepetema 2023. Kei a Te Toi Mahana te tikanga mō ngā whakatau whakapiki rēti i muri mai. Mēnā ka rerekē tō rēti, ka whakamōhiotia atu koe i te toru marama i te iti rawa i mua noa atu.

**Ka noho tonu te rāhui rēti 80+ me ētahi atu āhuatanga rēti?**

Āe. Ka whakawhiti atu te pūtea tāpiri Tepenga Rēti Utu Ngāwari, ngā taupoki rēti, me te rāhui rēti 80+ ki Te Toi Mahana.

**Me pēhea taku whakapā atu ki Te Toi Mahana?**

Mai i te 1 o Ākuhata ka taea e koe te whakapā atu ki Te Toi Mahana i:

Waea: 0800 248 944

Īmēra: info@tetoimahana.org.nz

Paetukutuku: www.tetoimahana.org.nz

Wāhi noho: Te Toi Mahana, DX Mail SP2550, Wellington, 6011

**Ka whai pānga ki Ngā Moni Tāpiri Noho a Te Hiranga Tangata te huringa ki Te Hiranga Tangata?**

Kāo. Me whakamōhio haere tonu koe ki a Te Hiranga Tangata/MSD hei whakarite kei te whiwhi koe i te rahinga tautoko tika mō ō utu whare noho.

**Ka taea tonu e au te whakamahi te Ratonga Pokapū a Te Kaunihera o Pōneke i Manners Street?**

Āe, kia puta rā anō he kōrero anō. Ka taea e koe te utu tō rēti ki Te Toi Mahana, te whakarite i tētahi puka whakaae tūnga waka, te tuku uiui rānei ki Te Pokapū Ratonga a Te Kaunihera o Pōneke.

**Me pēhea taku tono i tētahi mahi tautiaki?**

**Atu ki te 31 o Hūrae 2023**

* Waea atu ki te Kaunihera i 04 499 4444, tērā rānei
* Whakamahia te puka Fixit a Te Kaunihera o Pōneke i wellington.govt.nz/report-a-problem, tērā rānei
* Tonoa he mahi ki te taupānga FIXiT

**Mai i te 1 o Ākuhata 2023**

* Waea, īmēra rānei ki Te Toi Moana, tērā rānei
* Me kōrero ki tō kaitohutohu retihanga mō te mahi tautiaki.

**Ko wai taku kaitohutohu retihanga?**

Ka whakawhiti atu te nuinga o ngā kaimahi a City Housing ki ngā tūranga ōrite i raro i a Te Toi Mahana, tae atu ki ngā kaitohutohu retihanga, te rōpū whanaketanga hapori, me te rōpū tautiaki whare. Ka whakaū a Te Toi Mahana me te whakamōhio atu i tō kaitohutohu retihanga ki a koe ina taka mai ki raro i a rātau hei te Ākuhata.

**Ka pēhea te tīpako a Te Toi Mahana i ngā kainoho hou?**

Ka whiwhi a Te Toi Mahana i ngā kainoho hou, ina wātea mai he whare, mai i te Rēhita Whare Noho Tūmatanui a MSD.

**Ka whakahoutia e koe ngā pānui?**

Āe, ka whakahoutia e mātau ngā pānui i ngā whare noho hei whakaatu i a Te Toi Mahana. Ka tangohia e mātau ngā tohu o Te Kaunihera o Pōneke. Ka āhua roa te wā ki te whakatutuki i tēnei nō reira ka kite pea koe i ngā rerekētanga i roto i te wā. Kei runga tonu pea ētahi o ngā kaimahi kirimana e mahi ana i ngā mahi i tō kāinga i ngā waka kei runga te moko o te Kaunihera me te mau i ngā kākahu i tēnei wā.

**He aha ngā tautoko mā ngā kainoho kāore e kōrero Ingarihi?**

Mēnā kei te hiahia āwhina koe i roto i tō reo, me:

* Waea atu ki te Kaunihera i 04 499 4444 ka tono mō tētahi kaiwhakamāori reo. Neke atu i te 60 ngā reo kei te wātea
* Me kōrero ki tō kaitohutohu retihanga, māna e whakarite i ngā tautoko reo me tētahi kaiwhakamāori
* E wātea ana tēnei Pepa Whakamārama i roto i te reo Māori, Reo Haina Māmā, Pāniora, Arapiki, Whāhi, Hāmoa, Tamire, Hīni, Kīma, Rūhia, Homāria, me te Pēma. E wātea ana i [wellington.govt.nz/community-housing-provider](http://www.wellington.govt.nz/communityhousingprovider) me ngā kaitohutohu retihanga.

**Ki hea ahau tiki mōhiohio atu anō?**

Ka kitea e koe ētahi atu mōhiohio:

* I runga ipurangi i [wellington.govt.nz/community-housing-provider](http://www.wellington.govt.nz/communityhousingprovider)
* Mai i tō kaitohutohu retihanga
* I roto i ā mātau reta ki a koe
* I roto i te pānui ki te kainoho.